122. löggjafarþing 1997–98.

Þskj. 1044 – 501. mál.

Svar

fjármálaráðherra við fyrirspurn Svanfríðar Jónasdóttur um endurgreiðslu þungaskatts.

1.	Á hvaða forsendum fá sérleyfishafar 70% endurgreidd af þeim þungaskatti sem þeir greiða vegna aksturs á sérleiðum?

Samkvæmt B-lið 3. mgr. 4. gr. laga nr. 3/1987, um fjáröflun til vegagerðar, sbr. 12. gr. reglugerðar nr. 309/1996, um ákvörðun þungaskatts og skyldur ökumanna, skal endurgreiða 70% þungaskatts sem greiddur hefur verið af akstri ökutækja í eigu sérleyfishafa á leiðum sem sérleyfi þeirra nær til. Aðeins þeir sem fengið hafa útgefið sérleyfi samgönguráðuneyt isins fá endurgeiðslu 70% þungaskatts.

2.	Ráða sérleyfishafarnir sjálfir hve mikið þeir aka á endurgreiðsluskyldum leiðum eða leggur ráðuneytið mat á þörf" fyrir samgöngur og tíðni þeirra á tilteknum svæðum? Óskar ráðuneytið upplýsinga um rekstur, umfang eða áætlanir sérleyfishafa áður en endurgreiðsla fer fram?

Félag sérleyfishafa gefur út fyrir hvert ár leiðabók þar sem er að finna upplýsingar um allar áætlunarferðir þeirra, þ.e. hversu margar ferðir þeir fara í viku hverri og hversu margar ferðir á dag ef því er að skipta. Uppbygging leiðabókar fellur undir verksvið samgönguráðu neytisins, sem og mat á þörf fyrir umræddar samgöngur.

Fyrirkomulag endurgreiðslunnar breyttist með lögum nr. 68/1996, sem tóku gildi 5. júní 1996, en framkvæmdin breyttist frá og með 10. febrúar 1997, þar sem sérleyfishöfum var gefinn aðlögunarfrestur. Fjármálaráðuneytið afgreiddi endurgeiðslur samkvæmt eldra fyrir komulagi fram að þeim tíma að undanskildu einu gjaldtímabili, sem var í höndum ríkisskatt stjóra.

Fyrirkomulag endurgreiðslunnar er þannig að sérleyfishafa ber að skrá á sérstök skrán ingarblöð hverja einustu ferð sem ekin er á sérleið, sundurliðað á ökutæki og á hverja sérleið fyrir sig. Að gjaldtímabili loknu sækir sérleyfishafi um endurgreiðslu til ríkisskattstjóra á sérstöku umsóknareyðublaði þar sem fram kemur heildarakstur á gjaldtímabilinu og akstur á sérleiðum. Skráningarblöðin skulu jafnframt fylgja umsóknareyðublaðinu til afstemmingar.

Áður en endurgreiðslan fer fram er borinn saman akstur samkvæmt álestrarskrá ökumæla, sem er heildarakstur á tímabilinu, og skráður akstur á umsóknareyðublaði. Umsóknareyðu blaðið er jafnframt stemmt af við skráningarblöðin. Þar sem áætlun sérleyfisbifreiða er fyrir fram ákveðin í leiðabók er í flestum tilvikum ekki vafi á því hversu margar ferðir hver sér leyfishafi ekur á dag. Til að ganga úr skugga um að ekki sé óskað eftir endurgreiðslu vegna annars aksturs en þess sem er á sérleiðum ber ríkisskattstjóri eftir atvikum saman skrán ingarblöðin við útgefna leiðabók sérleyfishafa. Komi fram misræmi er óskað eftir skýringum og/eða endurgreiðslu er hafnað. Sérleyfishafar eins og t.d. milli Reykjavíkur og Keflavík urflugvallar njóta ekki endurgreiðsla.

3.	Hverjar eru heildargreiðslurnar og hve mikið hefur komið í hlut hvers sérleyfishafa undanfarin fimm ár?

Ríkisbókhald varðveitir upplýsingar um endurgreiðslur fyrir gjaldtímabilin fyrir 1997, en þá tók ríkisskattstjóri við endurgreiðslum til sérleyfishafa samkvæmt lögum nr. 68/1996. Endurgreiðslur frá og með gjaldtímabili 1998 eru í vinnslu og fjárhæðin hér að neðan er alls ekki endanleg. Mismunur á endurgreiðslum milli ára skýrist aðallega af því að gjaldár þungaskatts miðast ekki við almanaksárið og því verður oft tilfærsla á milli ára. Þá skýrist mismunurinn að einhverju leyti af breytingum á sérleiðum. Ætla má að upplýsingar um hve mikið hefur komið í hlut hvers sérleyfishafa falli undir 5. gr. upplýsingalaga, nr. 50/1996, svo og 5. gr. laga nr. 121/1989, um skráningu og meðferð persónuupplýsinga. Af þeim sökum telur ráðuneytið rétt að láta upplýsingarnar ekki í té á nafngreinda aðila heldur í þessu formi.

Endurgreiðsla þungaskatts til sérleyfishafa (upphæðir í kr.).

1993	1994	1995	1996	1997	1998
1.	167.268	185.266	188.314	322.640	1.926.101
2.	654.197	650.509	1.004.901	518.188	1.112.444
3.	3.784.704	3.926.321	4.078.156	1.738.271	3.943.753
4.	583.090	719.308	991.119	880.292	665.050
5.	1.630.665	1.012.374	1.002.210	212.001
6.	736.170	776.709	758.340	499.068	593.820
7.	2.819.526	2.953.849	3.168.560	1.901.608	2.865.633
8.	498.530	399.133	550.337	381.822	188.318
9.	28.488	30.076	31.448	21.818	20.169
10.	1.182.859	4.805.329	4.404.061	5.340.848	4.278.614
11.	3.699.421	3.477.874	3.564.502	2.643.130	2.559.283
12.	5.431.163	5.761.036	6.325.197	3.704.071	5.876.177	1.762.715
13.	215.197	143.355	232.954	74.969
14.	2.986.094	2.746.221	2.883.645	2.356.903	1.562.761
15.	5.123.292	5.564.840	5.906.755	3.960.397	4.756.873
16.	1.348.315	414.584	1.040.430
17.	330.057
18.	439.491	282.022	455.418	198.727	476.247	83.399
19.	984.575
20. .	1.291.161	1.468.754	1.498.941
21. .	163.461	130.841	163.038	98.183
22.	999.985	1.101.337	1.147.117	603.768	905.007	195.318
Alls	30.588.900	35.194.622	40.242.184	26.829.646	34.177.916	3.238.008